Daerah Kanowit

Kanowit ialah sebuah daerah yang terletak di wilayah Sarawak, Malaysia. Daerah ini terletak di bawah pentadbiran Bahagian Sibu. Daerah ini mempunyai keluasan sebanyak kira-kira  dan jumlah penduduk seramai kira-kira 31,400 orang pada tahun 2016. Pusat pentadbiran bagi daerah ini ialah Kanowit. 

 Sejarah 
Pentadbiran daerah Kanowit dipercayai bermula seawal zaman pemerintahan keluarga Brooke lagi apabila Kubu Emma yang telah dibina di daerah ini, telah dijadikan pejabat kepada pegawai daerah pada masa itu. Pada zaman pemerintahan Rajah Vyner Brooke, tingkat atas kubu ini telah dijadikan tempat tinggal bagi pegawai daerah dan orang kenamaan.

 Pentadbiran 
Daerah Kanowit terletak di bawah pentadbiran Pejabat Daerah Kanowit yang merupakan sebahagian daripada pentadbiran Bahagian Sibu. Pihak berkuasa tempatan yang mentadbir daerah ini pula ialah Majlis Daerah Kanowit. Ia beribu pejabat di Pekan Kanowit.

Pentadbiran daerah Kanowit melibatkan tiga kampung dan 318 rumah panjang. Masyarakat di daerah ini juga ditadbir oleh 13 penghulu dan 318 ketua kaum.

 Politik 
Daerah Kanowit diletakkan di bawah dua kawasan Dewan Undangan Negeri (DUN) iaitu Ngemah (N49) dan Machan (N50) yang terletak di bawah kawasan Parlimen Kanowit (P210).

 Geografi 
Daerah Kanowit terletak di tengah negeri Sarawak, dan di selatan bahagian Sibu. Daerah Kanowit bersempadan dengan daerah Selangau di utara, daerah Song di timur, daerah Julau di barat dan daerah Sibu di barat laut.

Daerah Kanowit mempunyai keluasan kira-kira 2,253 kilometer persegi dan mempunyai titik tertinggi yang mencecah 942 meter. Bentuk muka bumi daerah ini kebanyakannya merupakan kawasan rata dan mendatar di bahagian utara daerah manakala di bahagian selatan daerah, ketinggian bentuk muka buminya merupakan kawasan yang tinggi dan berbukit. 

Antara sungai utama yang mengalir di daerah ini termasuklah Batang Rajang, Sungai Ngemah dan Sungai Poi.

 Demografi 

Berdasarkan bancian Malaysia 2020, jumlah penduduk di daerah Kanowit ialah seramai 24,700 orang dengan kepadatan penduduk 11 orang perkilometer persegi yang dikategorikan sebagai taburan penduduk jarang. Bancian ini juga merekodkan sejumlah 6,720 isi rumah dengan 9,744 tempat kediaman. Majoriti penduduk di daerah Julau merupakan Bumiputera selain Melayu, dengan majoriti antara mereka berbangsa Iban. Penduduk berbangsa Cina membentuk kumpulan kedua terbesar diikuti penduduk berbangsa Melayu. Penduduk bukan warganegara terdiri daripada 467 orang.
+Bilangan penduduk mengikut bangsa pada tahun 2020.StatusBangsaJumlahWarganegaraBumiputeraIban20,200Melayu1,025Lain-lain397Melanau334Bidayuh101Cina2,141Lain-lain31India4Bukan warganegara -467Jumlah24,700

 Agama 

Di daerah Kanowit, agama Kristian merupakan agama paling ramai penganut dengan peratusan lebih 84 peratus diikuti agama Islam sebanyak lebih tujuh peratus. Penduduk yang beragama Buddha membentuk kelompok ketiga terbesar dengan peratusan hampir enam peratus daripada jumlah penduduk. Penduduk yang selebihnya beragama lain-lain atau tidak beragama, membentuk kumpulan minoriti.
+Bilangan penduduk mengikut agama (2020)AgamaJumlahKristian20,955Islam1,765Buddha1,465Tidak beragama467Lain-lain32Hindu16Jumlah24,700

 Rujukan 

 Pautan luar 
 Laman sesawang rasmi Majlis Daerah Kanowit 

Kanowit